

SESSIÓ ORDINÀRIA, 24 DE SETEMBRE DE 2010, 22:30 HORES

A Colldejou, essent les 22:30 hores del dia vint-i-quatre de setembre de dos mil deu, se celebra sessió ordinària al Salo de Plens de l’ajuntament.

ASSISTENTS:

Alcalde:				Marcel Salsench Escoda
		
Regidors:				Jordi Sierra Salsench
					Xavier Ferré Salsench
					Joan Llorens Rofes

Excusen la seva assistència:	Francisco Moreno Fernandez

Secretari:				Mario Rofes Salsench

ORDRE DEL DIA:

01.- Aprovació de l’Acta del dia 27 d’agost de 2010.
02.- Ordenances Fiscals per l’exercici de 2011.
03.- Subvenció de 4.872 €, Calefacció consultori mèdic (100%). 
04.- Subvencions escolars, 2010-2011.
05.- Pagament subvenció entitats, any 2010.
06.- Informes sobre Sol·licitud feta al SOC (Nous Plans d’Ocupació).
07.- Informe sobre sol·licitud al DAAAR (Mur i paviment camí de l’Hort).
08.- Sol·licitud Llicència d’Obres de Josefa Tomàs Mora per fer un garatge.
09.- Proposta de concertació de pòlissa d’edificis municipals.
10.- Informe del Sr. Alcalde amb relació a actuacions previstes pel
       Consorci Serra de Llaberia per la protecció de les teixeres.
11.- Modificació del document de cessió de les escoles fet a les entitats.

01.- Aprovació de l’Acta del dia 27 d’agost de 2010.

En el primer punt de l’Ordre del dia és aprovada i signada l’Acta de la sessió plenària celebrada el dia 27 d’agost de 2010, còpia de la qual es va lliurar als senyors regidors juntament amb aquesta convocatòria.

02.- Ordenances Fiscals per l’exercici de 2011.

La Disposició transitòria 5a de la Llei 51/2002, de 27 de desembre, de reforma de la Llei 39/1988, de 28 de desembre, reguladora de les hisendes locals atribueix als ajuntaments la possibilitat d’aplicar les taxes i tributs establertes en la Llei 51/2002, i considerant necessari la nova imposició d’algunes ordenances fiscals per al proper exercici de 2011, tals com la que regula la taxa pels aprofitaments especials constituïts en el sòl, subsòl o volada de les vies públiques municipals, a favor d’empreses explotadores de serveis de telefonia mòbil, el ple acorda, per unanimitat:

Primer.- Aprovar inicialment per a l’exercici de 2011 la nova imposició de la següent ordenança fiscal:

“Taxa per aprofitament especial del domini públic municipal, a favor d’empreses explotadores de serveis de telefonia mòbil”



Segon.- Sol·licitar a la Diputació de Tarragona l’assistència necessària per tal de dur a terme l’estudi econòmic de costos per aplicar la nova taxa.

Tercer.- Exposar aquests acord al públic mitjançant la inserció d’edictes en el tauler d’anuncis de l’Ajuntament i Butlletí Oficial de la Província respectivament, per termini de 30 dies per tal que els interessats presentin, si escau, les corresponents reclamacions.

03.- Subvenció de 4.872 € per la calefacció consultori mèdic.

Es dona compte al Ple de la Resolució de la Consellera de Salut, de 14 de setembre de 2010, per la qual s’atorga a l’Ajuntament de Colldejou una subvenció de 4.872,00 € per l’actuació de Instal·lació de la calefacció al Consultori Mèdic Local, atorgada a l’empara de la convocatòria SLT/114/2010 per la construcció, ampliació, remodelatge i adquisició d’equipaments per consultoris mèdics locals i centres d’atenció primària de titularitat municipal.

L’apartat 1.4 de la Resolució preveu que les actuacions han d’estat finalitzades i la despesa justificada abans del proper dia 2 de novembre del 2010, motiu pel qual el Sr. Alcalde ha acordat l’inici de l’actuació per tal de poder complir amb el termini establert i procedir a la seva justificació abans de la data indicada.

04.- Subvencions escolars, 2010-2011.

De conformitat amb la iniciativa adoptada per aquest Ajuntament en anys anteriors, sobre concessió d’ajuts a la població en edat escolar compresa en els diferents cicles d’Educació Infantil fins Batxillerat i cicles formatius de FP o similars, per l’adquisició de llibres i material escolar, s’ha procedit a la redacció de les Bases reguladores dels ajuts per aquest curs escolar 2010-2011, les quals es sotmeten a la consideració del Ple, essent aprovades per unanimitat.

BASES QUE REGEIXEN LA CONVOCATÒRIA PER A LA CONCESSIÓ D’AJUTS, DE CARÀCTER INDIVIDUAL, PER A L’ADQUISICIÓ DE LLIBRES I MATERIAL ESCOLARS EN EL CURS 2010/2011

Clàusula 1a. Objecte de la convocatòria.

Constitueix l’objecte d’aquestes bases regular el règim dels ajuts individuals per contribuir al pagament de l’adquisició dels llibres escolars obligatoris i material escolar, així com regular llur convocatòria en el curs 2010/2011.

Clàusula 2a. Destinataris de l’ajut.

Els ajuts s’atorgaran als alumnes empadronats al municipi de Colldejou, de fins a 18 anys i que assisteixin als centres escolars d’educació infantil (EI), primària (EP), secundària (ESO) i Batxillerat o FP de grau mitjà.

Clàusula 3a. Import dels ajuts.

L’import màxim dels ajuts, per alumne, en els tres cicles formatius serà de 60 €.

Clàusula 4a. Tramitació de les sol·licituds i documentació.





1. Les sol·licituds individuals les presentaran els representants legals dels alumnes davant l’Ajuntament. Les sol·licituds s’han de formular en el model normalitzat “Sol·licitud d’ajut individual”, que serà proporcionat per l’Ajuntament.

2.	Amb la sol·licitud, degudament emplenada, s’ha d’adjuntar la documentació següent:

a)  Certificat d’empadronament.
b)  Fotocòpia del DNI dels pares o tutors que signa la sol·licitud. 
c)  Certificat del centre escolar de matriculació de l’alumne al curs 2010-2011.
d)  Fotocòpia del primer full de la llibreta d’estalvis on consti el número de compte corrent.
	
Clàusula 5a. Termini per presentar les sol·licituds.

El termini per presentar les sol·licituds, serà fins el dia 25 de novembre de 2010

Clàusula 6a. Resolució i pagament dels ajuts.

Els ajuts seran resolts pel l’Alcaldia i l’import serà abonat als sol·licitants, mitjançant transferència al compte corrent que s’indiqui a la sol·licitud.

05.- Pagament subvenció entitats, any 2010.

D’acord amb la consignació pressupostària aprovades per l’exercici de 2010, s’acorda el pagament de les subvencions a les diferents entitats del municipi:

	Nom de l’entitat
	Subvenció/€

	Associació de veïns i amics La Mola
	1.000,00

	Centre Cultural de Colldejou
	750,00

	Associació de dones de Colldejou
	415,00

	Agrupació de defensa forestal Colldejou
	280,00



06.- Informes sobre Sol·licitud feta al SOC (Nous Plans d’Ocupació).

S’informa als senyors regidors presents que d’acord amb lo acordat en el Ple del passat mes d’agost s’ha procedit a formalitzar la sol·licitud de subvenció per participar en els plans d’ocupació que va aprovar el Servei d’Ocupació de Catalunya, dintre del projecte Impuls pels anys 2010 i 2011.

Es recorda que s’han sol·licitat la contractació de 2 oficials de 2ª de la construcció dintre del sector de “Arranjament d’habitatges, equipaments i espais públics”, pel condicionament de diverses dependències municipals, dintre de l’any 2010. I per l’any 2011 la contractació de 2 oficials motosserristes dintre del sector de Medi Ambient “Neteja, manteniment i conservació de boscos i periurbans”.

07.- Informe sobre sol·licitud al DAAAR (Mur i paviment camí de l’Hort).

El Sr. Alcalde informa al Ple que en els darrers dies ha mantingut conversacions amb representants del Departament d’Agricultura, Alimentació i Acció Rural de la Generalitat de Catalunya amb relació a la sol·licitud formulada l’any 2007 per la construcció d’un mur de contenció i pavimentació del camí de l’Hort.




Sembla ser que tot i que no s’ha atès aquesta actuació, és possible que arreu d’aquestes converses el departament pugui destinar una partida econòmica d’uns 35.000 € per dur a terme part de l’obra prevista.

Per aquest motiu s’ha procedit a presentar un nou pressupost que puja 36.903 € facilitat per l’empresa Construccions CIRDERCO. L’actuació, en cas de ser aprovada, anirà a càrrec directament del Departament d’Agricultura, tan pel que fa a la gestió com l’execució de l’obra.

08.- Sol·licitud Llicència d’Obres de Josefa Tomàs Mora per fer un garatge.

La Sra. Josefa Tomàs Mora ha sol·licitat llicència per la construcció d’un garatge al costat de l’edificació de la parcel·la del carrer de Baix s/n. En la documentació aportada hi manca el pressupost o projecte tècnic de l’obra, per lo que s’acorda concedir-li la oportuna llicència si be condicionada a la presentació del corresponent document tècnic. 

09.- Proposta de concertació de pòlissa d’edificis municipals.

Com a conseqüència de la tempesta que es va produir fa varies setmanes, es va avariar el FAX de la màquina RICOH perquè va entrar una sobrecarga de tensió per la línia del telèfon. El cost d’aquesta reparació, que no entra amb el contracte de manteniment que tenim subscrit amb l’empresa, puja la quantitat de 595,60 €, i es proposa al Ple la possibilitat de contractar una pòlissa per cobrir aquest tipus de contratemps, a part de qualsevol altra circumstància com poden ser robatoris, actes vandàlics, etc. d’acord amb el que s’hi vulgui assegurar. 

El Ple està conforma amb aquesta proposta, per lo que es preveu contactar amb varies empreses asseguradores per tal de trobar la millor oferta, ja sigui mitjançant una cobertura global de tots els edificis o individual.

10.- Informe del Sr. Alcalde amb relació a actuacions previstes pel Consorci Serra de Llaberia per la protecció de les teixeres.

El Sr. Alcalde informa al Ple de que el Consorci Serra de Llaberia te previst efectuar un estudi a diversos llocs del terme on hi ha teixos.

L’actuació seria la de procedir a fer uns tancament de protecció de les zones arbrades per tal d’evitar que el bestiar se’ls mengi, i en principi els llocs escollits seria en varies finques situades a la Font de l’Om i Bullidors del nostre terme.

11.- Modificació del document de cessió de les escoles fet a les entitats.

L’any 1992 l’Ajuntament de Colldejou va cedir a l’Associació de Veïns i Amics La Mola i el Centre Cultural de Colldejou l’edifici de les velles escoles situat al carrer de Baix núm. 44 amb la finalitat de que aquestes entitats poguessin destinar-lo a seu social i desenvolupar-hi les diferents activitats. 

Atès que amb motiu de la constitució de la Associació de Dones de Colldejou, l’edifici s’ha utilitzat al llarg dels darrers anys conjuntament per les tres entitats l’Ajuntament considera adient incloure a la Associació de Dones com a beneficiària de la cessió de les dependències, més si tenim en compte que darrerament s’han finalitzat les obres de condicionament de l’edifici on s’ha dotat de dependències per cada entitat. 



Per lo qual el Ple acorda la redacció d’un nou document a signar per les parts, a fi de fer  extensiva  la cessió  a les  tres entitats: Associació de Veïns i Amics La Mola, 
Centre Cultural de Colldejou i Associació de Dones de Colldejou, en els termes subscrits al document de cessió de l’any 1992.

12.- Altres punts

El Sr. Jordi Sierra pregunta que com estan les gestions amb el Centre de Telecomunicacions referents a l’antena col·locada a la Coma dintre del Pla Catalunya Connecta. Al seu parer, els serveis que ofereix aquesta infraestructura no son els adequats, ja que tal i com esta actualment, la recepció de les senyals de canals de TV és bastant inferior a la que tenim amb l’antena col·lectiva, i a més molts canals catalans no es veuen. 
Per altra part comenta que quant es van fer les gestions per la instal·lació de la torre, es va dir que aquesta enllaçaria amb la Mussara, cosa que finalment no ha estat així, i s’ha donat senyals via satèl·lit. 
Considera per tant que aquestes circumstàncies haurien de ser tractades amb els responsables del Centre de Telecomunicacions de la Generalitat a fi de poder oferir el màxim de serveis a través d’aquesta nova infraestructura.

El Sr. Alcalde comenta que està previst una entrevista amb el Centre de Telecomunicacions per tal de tractar tots aquests punts i a més cal acabar de definir el tema de la línia elèctrica.

El Sr. Sierra també pregunta que com està el tema de l’ADSL amb les entitats i de la possibilitat de connectar-la a la biblioteca, ja que darrerament els joves han demanat per poder fer-ne us en horaris extraescolar.

El Sr. Alcalde diu que la línia de banda ampla de IBERBANDA ja està instal·lada a les escoles, per lo que les entitats ja poden fer-ne ús. Pel que fa a l’enllaç per la biblioteca, comenta que encara queda pendent d’instal·lar l’antena a la coberta dels vestidors de la pista poliesportiva que farà les funcions de repetidor.

No havent-hi més punts a tractar, a les 23:40 hores es dona per acabada la sessió, de la qual s’aixeca aquesta acta que signen els assistents i jo, el Secretari, que certifico.
 


